 Ugu horrayn wasiirka wasaaradda Ganacsiga, wershadaha iyo dalxiiska, Mudane Maxamuud Xasan Sacad Saajin iyo agaasimaha guud ee wasaaradda Diinta iyo Awqaafta, Mudane Aadan Cabdilaahi Cabdalle oo madasha ka hadlay, ayaa wax lagu farxo oo lagu faano ku tilmaamay ardayda dada yar ee xafidday Quraanka kariimka ah, waxaana ay hoosta ka xarriiqeen in mustaqbalka ubadku ku xidhan yahay hadba sida loogu ababiyo qawlka Eebbe iyo diinta suubban ee Islaamka. 